open-index/open-wikipedia-markdown huggingface dataset:
Litskófarætt

**Litskófarætt**, einnig nefnd **fjallagrasaætt**, (fræðiheiti: *Parmeliaceae* eða *Cetrariaceae*) er ætt fléttna. Á Íslandi vaxa um 50 tegundir af litskófarætt af 24 ættkvíslum. Ættin er stór og margbreytileg en flestar tegundirnar eru runnfléttur eða blaðfléttur.

Gró fléttna af litskófarætt eru nánast alltaf glær, sporbaugótt og einhólfa.

## Tegundir á Íslandi
Tegundir á Íslandi eru um 50 af 24 ættkvíslum. Nöfn fléttna á þessum lista er tekin frá Herði Kristinssyni nema annað sé tekið fram. Listinn er líkega ekki tæmandi:

*[[Alectoria]]*
* Skollakræða (*A. ochroleuca*)
* Flókakræða (*A. sarmentosa* subsp. *vexillifera*)
* Surtarkræða (A. nigricans*)
*Allantoparmelia*
* [[Fjallahnúta]] (*A. alpicola*)
*Brodoa*
* [[Snæþemba]] (*B. oroarctica*)
*Bryoria*
* [[Jötunskegg]] (*B. chalybeiformis*)
* [[Viðarskegg]] (*B. fuscescens*)
* [[Gálgaskegg]] (*B. implexa*)
* [[Kvistaskegg]] (*B. simplicior*)
*Cetraria*
* [[Fjallagrös]] (*C. islandica*)
* [[Melakræða]] (*C. muricata*)
* [[Sandkræða]] (*C. aculeata*)
* [[Kvistagrös]] (*C. sepincola*)
*Cetrariella*
* [[Mundagrös]] (*C. delisei*)
*Cornicularia*
* [[Klettakræða]] (*C. normoerica*)
*Flavocetraria*
* [[Maríugrös]] (*F. nivalis*)
* [[Mývatnsgrös]] (*F. cucullata*)
*Hypogymnia*
* [[Flatþemba]] (*H. physodes*)
* [[Prikþemba]] (*H. vittata*)
* [[Pípuþemba]] (*H. tubulosa*)
*Melanelia*
* [[Klettadumba]] (*M. hepatizon*)
* [[Fjalladumba]] (*M. agnata*)
* [[Bikdumba]] (*M. stygia*)
* [[Hnúðdumba]] (*M. disjuncta*)
*Melanelixia*
* [[Totudumba]] (*M. fuliginosa*)
* [[Fleiðurdumba]] (*M. subaurifera*)
*Melanohalea*
* [[Birkidumba]] (*M. exasperata*)
* [[Snælínudumba]] (*M. olivacea*)
* [[Gljádumba]] (*M. septentrionalis*)
* [[Blikdumba]] (*M. infumata*)
*Neuropogon*
* [[Tröllaskegg]] (*N. sphacelatus*)
*Parmelia*
* [[Hraufuskóf]] (*P. sulcata*)
* [[Snepaskóf]] (*P. saxatilis*)
* [[Litunarskóf]] (*P. omphalodes*)
*Parmeliopsis*
* [[Gulstika]] (*P. ambigua*)
* [[Grástika]] (*P. hyperopta*)
*Platismatia*
* [[Næfurskóf]] (*P. glauca*)
*Pseudodevernia*
* [[Elgshyrna]] (*P. furfuracea*)
*Pseudophebe*
* [[Ullarskóf]] (*P. pubescens*)
* [[Voðarskóf]] (*P. minuscula*)
*Tuckermannopsis*
* [[Krypplugrös]] (*T. chlorophylla*)
*Usnea*
* [[Ljósaskegg]] (*U. subfloridana*)
*Vulpicida*
* [[Gullinvarp]] (*V. pinastri'')

## Tilvísanir
Þjóðgarðar í Skotlandi

**Þjóðgarðar í Skotlandi** eru tveir:

*Loch Lomond og Trossachs-þjóðgarðurinn (stofnaður árið 2002). 
*Cairngorms-þjóðgarðurinn (stofnaður árið 2003).

Undanfari stofnunar þeirra var að skoska þingið setti lögin *National Parks Act* sem tóku gildi árið 2000 og tóku mið af verndun svæðanna og eru búseta og athafnir eru takmarkaðar í þjóðgörðunum. Hugmyndir eru uppi að stofna til þjóðgarða á Skosku eyjunum

Ólíkt þjóðgörðum á Englandi og víðs vegar annars staðar eru þjóðgarðarnir ekki í ríkiseigu heldur einkaeigu.
Peak District-þjóðgarðurinn

**Peak District** er þjóðgarður og hálent svæði á Norður-Englandi við suðurenda Pennínafjalla. Þjóðgarðurinn var sá eini í landinu þegar hann var stofnaður 1951 og liggur að mestu í Derbyshire héraðinu, en einnig í héruðunum Cheshire, stærra-Manchester, Staffordshire og Yorkshire. 

Flatarmál hans er 1.440 km2 og meðalhæð yfir sjávarmáli er yfir 300 metrum, en hæsti punkturinn er í um 636 metrum. Um 8% þjóðgarðsins er skógi vaxinn. Svæðinu er skipt í norðursvæðið Dark Peak, þar sem sandsteinn er áberandi bergtegund, og suðursvæðið White Peak, þar sem kalksteinn er ráðandi og þéttbýlla er. Stærsti þéttbýlisstaðurinn, og jafnframt sá eini sem talist getur bær fremur en þorp, er Bakewell.

Þjóðgarðurinn er vinsælt svæði til útivistar, sér í lagi vegna nálægðar við ýmsa þéttbýlisstaði, svo sem Manchester, Leeds og Sheffield. Þar hægt að stunda fjölbreytt úrval afþreyingar, til að mynda göngur, reiðmennsku, hjólreiðar og svifflug.  

Eignarhald þjóðgarðsins er blandað og á ríkisstofnunin National Trust 12% af svæðinu. 

## Heimild
Dagur vatnsins

**Dagur vatnsins** er alþjóðlegur hátíðisdagur sem er haldinn 22. mars ár hvert. Hann var upphafleag tillaga í Dagskrá 21 sem var samþykkt á Heimsráðstefnu Sameinuðu þjóðanna um umhverfi og þróun í Ríó 1992. Fyrsti dagur vatnsins var haldinn hátíðlegur árið 1993. 

Ýmsir viðburðir tengjast degi vatnsins um allan heim. Mörg félagasamtök nýta daginn til upplýsingamiðlunar og fjáröflunar fyrir verkefni sem snúast um að taka á vatnsskorti, vatnsmengun og skorti á sorphreinsun. 

*[[Skýrsla Sameinuðu þjóðanna um þróun vatns í heiminum]]* kemur út hvert ár á þessum degi.

## Tenglar
* Vefur dags vatnsins
Snowdonia-þjóðgarðurinn

**Eryri** (eða á ensku, **Snowdonia**) er fjöllótt svæði í norður-Wales sem þekur 2.130 km2 svæði. Nafnið er tilkomið frá Snowdon sem er hæsta fjall Wales (1085 m.).

Þjóðgarðurinn varð sá þriðji í Bretlandi á eftir Peak District og Lake District. Eignarhald er bæði hjá ríki og í einkaeigu. Meira en 26.000 manns búa innan Snowdonia og tala tæp 60% þeirra velsku (2011).

Mikið er um opið land og fjöll en þó talsvert af landbúnaðarstarfsemi. Eik, birki, askur, ilmreynir og hesli eru meðal trjáa í upprunalegum skógum. Votviðrasamt er á svæðinu og er ársúrkoma 4.473 millimetrar.

## Heimild
Snowdon

**Snowdon** (velska: **Yr Wyddfa**) er hæsta fjall Wales og hæsta fjall Bretlandseyja sunnan Skotlands; 1.085 metrar. Það er staðsett í Snowdonia í norðurhluta Wales og þýðir nafnið snjóhæð á fornri ensku.

Fjallgöngur og klettaklifur eru vinsæl afþreying á fjallinu. Edmund Hillary æfði sig á fjallinu fyrir Everest ferð sína. Lest liggur upp á fjallið og var hún starfrækt fyrst árið 1896. Þjónustumiðstöð og kaffihús er á toppnum.


Clogwyn Du'r Arddu - geograph.org.uk - 837339.jpg|Í Clogwyn Du'r Arddu er vinsælt að klífa kletta.
TrainatSnowdonSummit.jpg|Lestin upp á fjallið.
Snowdon - Railway Station and Tracks.jpg|Lestarstöðin undir fjallinu.
Hafod Eryri No 1.jpg|Þjónustumiðstöðin.
Llyn Llydaw from the Snowdon Summit.jpg|Útsýni af toppnum.
Kastaníusmári

**Kastaníusmári** (*Trifolium badium*) er ertublómategund sem var lýst af Johann Christian Daniel von Schreber. Samkvæmt Catalogue of Life og Dyntaxa er kastaníusmári í Fabaceae. Tegundin hefur ekki fundist í Svíþjóð. Engar undirtegundir finnast skráðar í Catalogue of Life.

## Myndir


Trifolium badium a1.jpg

Trifolium badium (inflorescense).jpg
Braunklee.jpg
Trifolium badium a2.jpg
Trifolium badium a3.jpg


## Tilvísun
Moda Domani Institute

**Moda Domani Institute** var evrópskur verslunarskóli með skólalóðir í París. Skólinn var stofnaður árið 2014. Það er eitt af fáum skólum fyrirtæki í Frakklandi sérhæfa sig í lúxus, tísku og hönnun. Skólinn er aðili að IONIS Education Group, stærsta einkahópnum í Frakklandi hvað varðar íbúafjölda nemenda og endowment. Í Bretlandi, háskóla hefur tvöfaldur-gráðu samstarf við Liverpool John Moores University.

Skólanum er lokað árið 2020 og ISG Luxury Management kemur í staðinn.

## Tilvísanir


## Ytri tenglar
* Opinber vefsíða
Óslóartréð

**Óslóartréð** vísar til jólatrés sem Norðmenn færðu Íslendingum að gjöf á hverju ári síðan 1951. Óslóartréð stendur á Austurvelli og hefur tendrun þess mikilvægan sess í jólaundirbúningi borgarbúa. Hefð er fyrir því að fjölskyldur komi saman á Austurvelli á Aðventuhátíðinni.

Sendiherra Noregs afhenti tréð formlega, Grenitréð var höggvið í Noregi (rauðgreni). Tréð kom frá Noregi 1951-2013 en frá 2014 hefur verið höggvið sitkagreni í Heiðmörk fyrir utan Reykjavík.   

Þann 20. janúar 2009 var kveikt í Óslóartrénu. Bruni trésins er af mörgum talinn einn minnisstæðasti atburður mótmælanna þá um veturinn, Búsáhaldabyltingarinnar svokölluðu. Engar pólitískar afleiðingar urðu vegna verknaðarins. Reykjavíkurborg fékk aftur jólatré að ári liðnu. Árið 2012 fór Jón Gnarr, þáverandi borgarstjóri Reykjavíkurborgar sjálfur til Noregs til þess að fella Óslóartréð.

## Tilvísanir
Northumberland-þjóðgarðurinn

**Northumberland-þjóðgarðurinn** (enska: *Northumberland National Park*) er nyrsti þjóðgarður Englands rétt suður af landamærum Skotlands, við Hadríanusarmúrinn. Stærð hans er 1.030 kílómetrar og er það fjórðungur héraðsins Northumberland. Cheviot-hæðirnar og Kielder-skógurinn sem er stærsti manngerði skógur Evrópu eru meðal annars innan hans. Breski herinn er með æfingasvæði innan þjóðgarðsins.

## Heimild
Svæði sérstakrar náttúrufegurðar (Bretland)

**Svæði sérstakrar náttúrufegurðar** (enska: *An Area of Outstanding Natural Beauty* (AONB), endurnefnt *National Landscapes* árið 2023) eru svæði sem hafa þann sess á England, Wales og Norður-Írlandi að þau njóta sérstakrar verndunar vegna gildi landslags. Svæðin eru svipuð þjóðgörðum í Bretlandi með tilliti til verndunar en stofnanir sem hafa umsjón með þeim fara ekki með eigið skipulagsvald ólíkt þjóðgörðunum. Einnig eru útivistarmöguleikar takmarkaðir þar.

Hugmyndin að svæðunum má rekja John Dower og fékkst viðurkennd staða þeirra árið 1949 með National Parks and Access to the Countryside Act
Alls eru nú 46 slík svæði: 33 á Englandi, 8 á Norður-Írlandi og 4 í Wales.

Í Skotlandi er svipað skipulag og kallast hugtakið á ensku *national scenic area (NSA)*.

## Listi

### England
*Arnside og Silverdale
*Blackdown-hæðir
*Cannock Chase
*Chichester Harbour
*Chiltern-hæðir
*Cornwall
*Cotswolds
*Cranborne Chase og West Wiltshire Downs
*Dedham Vale
*Dorset
*East Devon
*Bowland-skógur
*High Weald
*Howardian-hæðir
*Isle of Wight
*Scilly-eyjar
*Kent Downs
*Lincolnshire Wolds
*Malvern-hæðir
*Mendip-hæðir
*Nidderdale
*Norfolk-strönd
*Norðurströnd Devon
*Norður-Pennínafjöll
*Northumberland-strönd
*North Wessex Downs
*Quantock-hæðir
*Shropshire-hæðir
*Solway-strönd
*Suður-Devon
*Suffolk-strönd og heiðalönd
*Surrey-hæðir
*Tamar-dalur
*Wye-dalur (að hluta í Wales)

### Wales
*Anglesey
*Clwydian-hryggur og Dee-dalur
*Gower-skagi
*Llŷn-skagi
*Wye-dalur (að hluta í Englandi)

### Norður-Írland
*Antrim-strönd og dalur
*Binevenagh
*Causeway-strönd
*Lagan Valley
*Mourne-fjöll
*Ring of Gullion
*Sperrins
*Strangford og Lecale

## Tengt efni
Listi yfir þjóðgarða í Englandi og Wales

## Heimild
Dartmoor-þjóðgarðurinn

**Dartmoor-þjóðgarðurinn** er verndað mýrlendi í suður-Devon í suðvestur-England. Stærð þess er 954 km2 og er hæsti punkturinn High Willhays; 621 metrar. Hæðir á svæðinu eru yfirleitt úr graníti (kallaðar *tor*) og er mór algengur í mýrlendinu. Annar hæsti foss Englands, Canonteign Falls, er þar. Má finna þar þónokkuð af fornminjum frá bronsöld og talsvert af bautasteinum. Þjóðgarðurinn ber nafn frá Dart-ánni sem rennur um svæðið.

Helmingur þjóðgarðsins er í einkaeigu en þó má ganga um það land. Breski herinn hefur lengi notað svæðið undir æfingar og er 11% þess tileinkað því.

Íbúar svæðisins eru um 33.000 og er stærsti bærinn Ashburton. Þjónustumiðstöð ferðamanna er í Princetown og Postbridge. Kajak- og kanóróður og klettaklifur eru meðal afþreyingarmöguleika í Dartmoor.

## Heimild
Pembrokeshire Coast-þjóðgarðurinn

**Pembrokeshire Coast-þjóðgarðurinn** (velska: *Parc Cenedlaethol Arfordir Penfro*) er þjóðgarður við strandlengju Pembrokeshire í suður-Wales. Hann var stofnaður árið 1952 og spannar 640 km². Sendnar strendur, óshólmar, skarpir klettar og eyjar eru meðal landslagsþátta þar. Gönguleiðir eru um ströndina.

## Heimild
Angasmári

***Angasmári***,  **Trifolium micranthum** or **slender hop clover**, er jurtategund í ertublómaætt.

Útbreiðsla hans er í mið og vestur Evrópu á sandöldum við ár. Þetta er einær tegund með egglaga til lensulaga smáblöðum, og miðblaðið með styttri stilk.

Stönglar blómanna drúpa lítillega. Blómskipanirnar eru 5 til 7 á stönglinum, skær gul til rauðgul í maí til júlí.

Belgirnir vísa í eina átt. 

## Tilvísun
Stýrifræði

**Stýrifræði** er samþætt nálgun við að skoða kerfi: uppbyggingu, takmarkanir og möguleika. Norbert Wiener skilgreindi stýrifræði árið 1948 sem vísindalega athugun á stýringu og samskiptum í dýrum og vélum. Á 21. öld er hugtakið oftast notað um stýringu á einhverju kerfi sem byggir á tækni.
Vætusmári

**Vætusmári** (*Trifolium michelianum*) er tegund af ertublómaætt sem var lýst af Gaetano Savi. Tegundin er slæðingur í Svíþjóð.

## Undirtegundir

Tegundin skiftist í eftirfarandi undirtegundir:

* *T. m. balansae*
* *T. m. michelianum*

## Tilvísun
Bergsmári

**Bergsmári** (*Trifolium montanum*) er jurt af ertublómaætt. Hann er fylkisblóm Oslóarfylkis í Noregi.

Bergsmári er fjölær planta, 15 til 45 cm há, og vex lóðrétt, öfugt við hvítsmára sem er jarðlægur. Stöngullinn og neðri hlið blaða er loðin. Blómin eru gulhvít, sjaldan bleik, og blómstrar í júní - júlí.

Bergsmári vex í þurrum kalkríkum jarðvegi í harðbala, hlíðum og opnum laufskógum. Í Noregi finnst hann aðeins villtur á Hovedøya í Oslóarfirði. Á hlýskeiði bronsaldar hafði hann almennari útbreiðslu, og þegar kaldari tíð járnaldar varð, varð það of erfitt fyrir þessa hitakræfu tegund. En hún á Hovedøya virðist vera nógu hlýtt (horfinn í Danmörku). Þess vegna er það útbreiðslusvæði aðskilið megin útbreiðslusvæðinu sem er í mið Evrópu, Kákasus, litlu Asíu yfir til Síberíu.

Jurtin er ein sú harðasta og þurrasta af smárum og hefur þessvegna ekki verið nýtt sem fóðurplanta eins og margir ættingjar hennar.

Litningatala hans er 2n = 16

## Tilvísanir

## Tenglar
* Trifolium montanum at Quattrofolium
Dvergsmári

***Dvergsmári***, **Trifolium nanum**, er fjölær jurt af ertublómaætt. Hann var fyrst skráður af Edwin James 1820 

## Lýsing
*Trifolium nanum* er fjölær, dvergvaxin tegund af smára sem vex í Klettafjöllum. Hann finnst oft í meir en 3300 metra hæð yfir sjávarmáli, þar sem hann þrífst við miklar veðuröfgar eins og bylji og mikil frost. Dvergsmári vex í þéttum breiðum sem hjálpa honum að þola veðurfarið. Blómin eru bleik og ertulaga, frá júní til ágúst.

## Tilvísun
North York Moors-þjóðgarðurinn

**North York Moors-þjóðgarðurinn** er þjóðgarður í  Norður-Yorkshire, Englandi, rétt suður af Middlesbrough. Svæðið var stofnað árið 1952, er 1430 ferkílómetrar og hefur að geyma eitt stærsta heiðamýrlendi í Bretlandi. Íbúar eru um 23.000. Nokkuð er af ár og dölum á svæðinu. Um 22% svæðisins er skógi vaxið og er mörg forn tré þar. Hæsti punkturinn er 454 metrar.
Middlesbrough

**Middlesbrough** er borg í Norður-Yorkshire á norðaustur-Englandi. Borgin byggðist upp sem iðnaðarborg við ánna Tees.

Árið 1830 voru 40 íbúar en þeir urðu nálægt yfir 7000 um 1850. Járn- og stálvinnsla voru mikilvægar atvinnugreinar. Margir Írar komu til borgarinnar til að vinna í þeim iðnaði. Vegna mikilvægrar stöðu borgarinnar í hergagnaframleiðslu gerðu Þjóðverjar loftárásir á hana í seinni heimsstyrjöld. 

Árið 2011 voru 138.000 íbúar þar en 175.000 á stórborgarsvæðinu. Íbúum hefur fækkað frá 1980. Middlesbrough ásamt smærri borgum og bæjum myndar þéttbýlið í Teeside þar sem búa 376.000 manns (2011). Höfnin Teesport er sú þriðja stærsta í Bretlandi. Middlesbrough FC er frá þeim bæ og heimavöllur þeirra er Riverside Stadium. 

Rétt suður af bæ er North York Moors-þjóðgarðurinn.

## Heimild
Stjörnusmári

**Stjörnusmári** (*Trifolium stellatum*) er einær jurt af ertublómaætt sem var lýst af Carl von Linné. Tegundin er sjaldgæfur slæðingur í Svíþjóð, en útbreiðslusvæðið er í fjöllum miðjarðarhafssvæðisins og austur að Persíu. Auk aðaltegunarinnar finnst einnig undirtegundin*T. s. xanthinum*.

Krónublöðin eru hvít.

Litningatalan er 2n = 14.

## Myndir

Trifolium stellatum (flowers).jpg
Trefle5.jpg
Trifolium stellatum (habitus).jpg
Trifolium stellatum (finished flower).jpg
Trifolium stellatum 1.JPG
Trifolium stellatum 2.JPG


## Tilvísun
Sigurður Helgason

**Sigurður Helgason** (f. 30. september, 1927 á Akureyri; d. Belmont, Massachusetts í Bandaríkjunum 3. desember 2023) var íslenskur stærðfræðingur. Hann lauk stúdentsprófi árið 1945 frá Menntaskólanum á Akureyri, stundaði nám við verkfræðideild Háskóla Íslands í einn vetur og hélt svo til Kaupmannahafnar í stærðfræðinám. Þaðan fór hann til Bandaríkjanna í nám og lauk doktorsprófi við Princeton-háskóla árið 1954 þar sem Salomon Bochner var leiðbeinandi hans. Frá 1960 gegndi hann starfi prófessors við Tækniháskóla Massachusetts. Hann fékkst við rúmfræði og stærðfræðigreiningu í samhverfum rúmum.

## Tenglar
* 
* 
*Heimasíða Sigurðar Helgasonar hjá MIT
Bournemouth

**Bournemouth** er hafnarborg á suðurströnd Englands í sýslunni Dorset. Íbúar eru um 184.000 (2011). Borgin byggðist upp eftir árið 1810 en áður hafði svæðið verið baðstaður og viðkomustaður sjómanna og smyglara. Með tilkomu lestar árið 1870 fjölgaði íbúum verulega. Borgin er þekkt fyrir stendur sínar og næturlíf. Hátíðir eins og Bournemouth Food and Drink Festival, The Arts by the Sea Festival og The Bourne Free carnival eru haldnar árlega.

AFC Bournemouth er knattspyrnulið borgarinnar.
## Heimild
Lára Hanna Einarsdóttir

**Lára Hanna Einarsdóttir** (fædd 1. desember 1955) er þjóðþekktur bloggari og samfélagsrýnir. Hún starfar sem þýðandi, aðallega hjá Stöð 2 þar sem hún hefur starfað frá árinu 1987. 

## Ferill
### Bloggarinn Lára
Lára Hanna byrjaði að blogga árið 2007, þá vegna baráttu gegn Hellisheiðarvirkjun þar sem hún birti viðtöl við sérfræðinga og annað fólk sem sagði frá þeim skaða sem virkjunin hefði á náttúruna á svæðinu. Í mars árið 2008 byrjaði hún að taka upp efni úr sjónvarpsþáttum og fréttum s.s. fréttir á RÚV og Stöð 2, Silfur Egils, Kastljós og Ísland í dag. „Þetta bar árangur, ég notaði pennann, ég hlekkjaði mig ekki við vinnuvélar“ sagði Lára Hanna í Silfri Egils 2. nóvember 2008. Ástæða þess að hún tók upp þetta efni var til að safna í gagnagrunn sem hægt væri að nota síðar til að rifja upp hvað stjórnmálafólk sagði og hvernig þau væri stundum í mótsögn við sjálft sig. 

Helgi Seljan fjölmiðlamaður lét hafa eftir sér um Láru Hönnu:„Í mínum huga er Lára Hanna fyrst og fermst kraftmikill samfélagsrýnir og fjölmiðlamaður. Hún er betri en flest okkar í að finna, safna og setja í samhengi upplýsingar. Það sem hún gerir er mjög lofsvert þó svo að einhverjir fyrirlíta að það sem þeir segja og gera sé til í gagnagrunni. „

### Lára Hanna og [[Búsáhaldabyltingin]]
Lára Hanna kom einnig að Búsáhaldabyltingunni en þar var hún ásamt Ragnheiði Gestsdóttur rithöfundi helstu ráðgjafar Harðar Torfasonar stofnanda, hugmyndasmiðs, framkvæmdaraðila og talsmanns Radda fólksins árið 2008 í kjölfar efnahagskreppunnar á Íslandi. En hann kallaði þær „vinstra og hægra eyrað sitt“.  Hörður þakkaði henni og fleirum síðar á blogginu sínu þar sem hann rifjar upp að fimm ár voru frá mótmælunum. 

Aðspurð í Silfri Egils um af hverju hún hefði verið að mótmæla sagðist hún hafa tekið þátt í mótmælunum sem hluti af almenningi og væri að mótmæla ýmsu. Í hennar augum skipti það ekki máli hver væri að skipuleggja mótmælin eða hverjir töluðu. Hún væri að mótmæla því sem væri að gerast í stjórnkerfinu og stjórn Seðlabankans sem væru búin að eiga gríðarlegan þátt í því koma okkur á þá vonarvöl sem við værum á og að þeir sátu áfram eins og ekkert hafi í skorist og þiggðu laun af skattpeningum þjóðarinnar. Einnig sagði hún að það væri kominn tími til að það verði alvöru lýðræði á Íslandi og það yrði hlustað á raddir þjóðarinnar. 

## Tilvísanir
Loðsmári

**Loðsmári** (*Trifolium scabrum*) er tegund af ertublómaætt sem var lýst af Carl von Linné. IUCN skráir þessa tegund sem kröftuga. Henn er slæðingur í Svíþjóð en dreifist ekki. Engar undirtegundir eru skráðar í Catalogue of Life.
Hann vex í fjöllum Miðjarðarhafs svæðisins, norður til mið Evrópu, yfir til vestur Asíu. 

## Tilvísun
Fjörusmári

***Trifolium squamosum***

 er jurt af ertublómaætt sem var lýst af Carl von Linné. tegundin er slæðingur í svíþjóð en fjölgar sér ekki. Engar undirtegundir eru skráðar í Catalogue of Life.

## Tilvísun
Engjasmári

***Engjasmári***, **Trifolium campestre**, er tegund af smára ættuð frá Evrópu og vestur Asíu, þar sem hann vex í þurru, sendnu graslendi; engjum, skógarjöðrum, vegköntum, auðnum og ræktuðu landi. Tegundarheitið *campestre* þýðir "á ökrum".

## Lýsing
Þetta er jurtkennd einær planta, um 10 til 30 sm há, með áberandi gulum blómskipunum sem líkjast lítið eitt blómum humals.  Hver blómskipun er sívalt eða kúlulaga safn af 20 til 40 eiginlegra blóma. Blómin verða brún með aldri og þorna, og umlykja belginn sem er með einu fræi. Blöðin eru dæmigerð smárablöð, með þremur smáblöðum, 4 til 10 mm löng. 

Þessi tegund er náskyld gullsmára (*[[Trifolium aureum]]*).

## Ræktun og nytjar

Engjasmári er mikilvægur smári í landbúnaði vegna þess að hann er gott fóður fyrir búfénað og hann bætir jarðveg. Honum er yfirleitt ekki sáð sérstaklega, en talinn verðmætur þegar hann vex í högum. Hann er landnemi í Norður Ameríku, sérstaklega í vestur og suðurhluta meginlandsins.

## Tilvísun

* Ajilvsgi, Geyata. (2003). *Wildflowers of Texas.* Shearer Publishing, Fredericksburg, Texas. ISBN 0-940672-73-1.

## Ytri tenglar
*Washington Burke Museum 
*Jepson Manual Treatment
*Illinois Wildflowers
*Discover Life: ''Trifolium campestre'' 
*Purdue New Crops: Hop clovers
Yasuhiro Nakasone

**Yasuhiro Nakasone** (27. maí 1918 – 29. nóvember 2019) var japanskur stjórnmálamaður sem var forsætisráðherra Japans frá 27. nóvember 1982 til 6. nóvember 1987. 

Naksasone var samtímamaður þjóðarleiðtoga á borð við Brian Mulroney, Ronald Reagan, Helmut Kohl, François Mitterrand, Margaret Thatcher, Bettino Craxi og Míkhaíl Gorbatsjov. Hans er helst minnst fyrir að standa fyrir einkavæðingu japanskra ríkisfyrirtækja og fyrir að blása lífi í japanska þjóðernishyggju. Þegar hann lést 101 árs að aldri var hann elsti lifandi fyrrum forsætisráðherra Japans og elsti fyrrverandi ríkisstjórnarleiðtogi í heimi.

## Tilvísanir
Vargasmári

***Trifolium lupinaster*** er jurt af ertublómaætt sem var lýst af Carl von Linné.  

## Undirtegundir

Tegundin skiftist í eftirfarandi undirtegundir:

* *T. l. angustifolium*
* *T. l. lupinaster*

## Tilvísun
Hörður Björgvin Magnússon

**Hörður Björgvin Magnússon** (fæddur 11. febrúar 1993) er íslenskur knattspyrnumaður sem spilar með gríska félaginu Panathinaikos. Hörður er varnarmaður á miðju eða á vinstri væng.

## Félagaferill

Hörður hóf ferilinn með Fram en fór árið 2011 til ungmennaliðs Juventus. Árin 2014-2016 var hann í láni til Serie B deildarliðsins Spezia Calcio og Serie A liðsins A.C. Cesena. Árið 2016 fór Hörður í ensku meistaradeildina til Bristol City og skrifaði undir 3 ára samning. Þvínæst hélt hann til CSKA Moskvu.

## Íslenska landsliðið
Hörður hefur spilað með A-landsliðinu frá 2014. Hann var valinn í hóp landsliðs Íslands í Evrópukeppninni í Frakklandi árið 2016 en hann var á varamannabekknum út mótið. Hörður skoraði sitt fyrsta landsliðsmark úr aukaspyrnu í vináttulandsleik á móti Írlandi þann 28. mars árið 2017. Hörður skoraði sigurmarkið í leik Íslands og Króatíu 11. júní 2017 á Laugardalsvelli. Hann var valinn í hópinn fyrir HM 2018 í Rússlandi.
Hvannabobbi

**Hvannabobbi** (Vitrina pellucida) er sniglategund. Hvannabobbann má finna um alla Evrópu nema allra syðst.

Hvannabobbi heldur sig á rökum stöðum, undir þéttum gróðri, í blómstóðum, t.d. hvannstóðum, í skógarbotnum á lækjarbökkum og víðast hvar þar sem raki viðhelst. Finnst einnig í görðum og öðru manngerðu umhverfi. Hann þolir illa hita og þurrk. Kulda þolir hann hins vegar vel og getur verið á ferli jafnt að vetri sem sumri. Hann sést einna helst niðri í gróðursverði, oft undir steinum, trjálurkum og öðru lauslegu. Ef til vill lifir hann öðru fremur á plöntuleifum og öðru rotnandi. Það er þó ekki fyllilega vitað.

## Tilvísanir
Rúrik Gíslason

**Rúrik Gíslason** (fæddur 25. febrúar árið 1988) er fyrrverandi knattspyrnumaður og tónlistarmaður frá Íslandi. Hann spilaði sem miðvörður.

Rúrik var frambjóðandi fyrir Sjálfstæðisflokkinn í alþingikosningunum árið 2016 og 2017.

## Fótboltaferill
Rúrik hóf ferilinn hjá HK og fór þaðan til Charlton Athletic árið 2005. Hann fékk ekki að spila leik með liðinu og hélt þaðan til Danmerkur árið 2007 þar sem hann hefur spilað með Viborg, OB og F.C. Kaupmannahöfn. Síðast spilaði hann í Þýskalandi með SV Sandhausen. Rúrik spilaði 53 leiki með íslenska A-landsliðinu og skoraði 3 mörk. 

Rúrik var valinn í íslenska hópinn sem fór á heimsmeistaramótið í Rússlandi árið 2018. Hann vakti töluverða athygli fyrir útlitið og fékk í kjölfarið yfir milljón fylgjenda á Instagram-síðuna sína. Hann ákvað að leggja skóna á hilluna árið 2020.

## Tónlistarferill
Árið 2021 gaf hann út lagið „Older“ með Doctor Victor. Árið 2023 gekk hann til liðs við strákahljómsveitina IceGuys.

## Tilvísanir
Te og kaffi

**Te og kaffi** er íslensk verslun með kaffi, te og tengdar vörur, kaffihúsakeðja og kaffibrennsla. Hún var stofnuð af Sigmundi Dýrfjörð og Berglindi Guðbrandsdóttur árið 1984. Fyrsta verslun þeirra var í kjallara við Barónsstíg í Reykjavík en flutti síðar í húsnæði við Laugaveg þar sem þau ráku bæði verslun og kaffihús. Fyrirtækið stofnaði kaffibrennslu í Hafnarfirði árið 1987. Kaffihús fyrirtækisins voru 14 talsins árið 2017.

## Tenglar
* Vefur Te og kaffis
Sandskel

**Sandskel** (Mya arenaria) er ein af stærstu samlokunum sem finnast við Ísland og telst hún til smyrslingsærtarinnar (Myidae). Skelin er aflöng, gráhvít að lit, oft með svörtum eða brúnum rákum. Hún er úr kalsíumkarbónati. Sandskelin er víða mjög eftirsótt matvara, einkum á austurströnd Bandaríkjanna.  Skelin fannst fyrst við Ísland árið
1958 í Hornafirði.

## Tengill
*Náttúrufræðingurinn, '' Lostætur landnemi'', 1. tölublað 2007
*Náttúrustofa - Sandskel
Ernst von Glasersfeld

**Ernst von Glasersfeld** (8. mars 1917 - 12. nóvember  2010) var heimspekingur og prófessor í sálfræði við háskólann í Georgíu og háskólann í  Massachusetts í Amherst. Hann bjó til hugtakið róttæk hugsmíðahyggja. Ernst dvaldist lengi í Írlandi og Ítalíu þar sem hann vann með  Silvio Ceccato og í USA. Glaserfeld smíðaði eigin líkan róttæka hugsmíðahyggju upp úr verkum  Giambattista Vico, Jean Piaget, Bishop Berkeley, texta James Joyce  í Finnegans Wake og öðrum textum.

## Tenglar
*Hugh Gash and Alexander Riegler (eds.) (2011) *Commemorative Issue for Ernst von Glasersfeld*. Special Issue, Constructivist Foundations 6(2): 135-253, í opnum aðgangi á vefsíðu tímaritsins
* Ernst-von-Glasersfeld-Archive 
* Ernst von Glasersfeld 
* Biography of Ernst von Glasersfeld
Robert S. Siegler

**Robert S. Siegler** (f. 12 maí 1949) er bandarískur sálfræðingur og prófessor við Carnegie Mellon háskólann. Hann sérhæfir sig í vitsmunaþroska barna og hvernig þau leysa þrautir og draga ályktanir. Hann hefur sérstaklega skoðað hvernig börn beita reglum, langtíma nám og námssálarfræði og menntunarnot af kenningum um vitsmunaþroska.   Siegler hefur skrifað einn eða með öðrum nokkrar bækur um vitsmunaþroska, þar á meðal  *How Children Discover New Strategies*, *How Children Develop*, *Children’s Thinking: 4th Edition* og *Emerging Minds*.

## Tenglar
*Vefsetur Bob Siegler 
*Bob Siegler's Biography - CMU Department of Psychology 
*Personal Biography
Kenning Piaget um vitsmunaþroska

**Kenning Jean Piaget um vitsmunaþroska** er kenning um eðli og þróun mannlegrar greindar. Kenningin var sett fram af svissneska þróunarsálfræðingnum  Jean Piaget (1896–1980). Kenningin fjallar um þekkingu og hvernig mannverur læra smán saman að afla sér þekkingar, byggja úr henni og nota hana. Kenning Piaget er þekkt sem kenning um þrepaskiptan vitsmunaþroska.
Fjallsárlón

**Fjallsárlón** er jökullón við sunnanverðan Vatnajökul, milli Öræfajökuls og Breiðmerkurjökuls. Stærð þess er um 4 ferkílómetrar. Breiðá rennur í lónið úr Breiðárlóni. Siglingar og ferðaþjónusta hefur byggst upp við lónið. Fjallsárlón er að hluta til innan Vatnajökulsþjóðgarðs.

Lónið er allt að 160 metra djúpt. 

## Tilvísanir
Trifolium willdenovii

***Trifolium willdenovii*** er smárategund sem var lýst af Spreng.. Samkvæmt Catalogue of Life og Dyntaxa er er hann í ertublómaætt. Tegundin hefur ekki fundist í Svíþjóð. Engir undirtegundir finnast skráðar í Catalogue of Life. Þessi tegund vex í vesturhluta Norður Ameríku. Dæmigerður fundarstaður er í California Coast Ranges svo sem í Ring Mountain, Kaliforníu, þar sem hann finnst með ''Trifolium cyathiferum''.

## Myndir

Trifolium willdenovii-1.jpg|


## Heimildir
C. Michael Hogan. 2008. Ring Mountain, The Megalithic Portal, ed. Andy Burnham 

## Ytri tenglar

* Calflora Database: ''Trifolium willdenovii'' (Tomcat clover)
* Jepson Manual eFlora (TJM2) treatment of ''Trifolium willdenovii''
* USDA Plants Profile for ''Trifolium willdenovii'' (tomcat clover) 
* UC CalPhotos gallery: ''Trifolium willdenovii''
Hvalvatn

**Hvalvatn** er vatn fyrir botni Hvalfjarðar við fjallið Hvalfell. Það er í 378 metra hæð. Flatarmál þess er 4,1 ferkílómetrar og er dýpt þess 180 metrar  sem gerir það þriðja dýpsta vatn landsins. Fossinn Glymur er rétt vestur af vatninu og kemur hann úr Botnsá sem fellur úr vatninu.

## Tilvísanir
Gemsa

**Gemsa** (fræðiheiti: *Rupicapra rupicapra*) eru jórturdýr af ætt slíðurhyrninga og undirætt geitfjár (Caprinae). Gemsur eru af tveimur undirtegundum, annars vegar Alpagemsur og hins vegar Pýreneagemsur. Alpagemsur lifa í fjalllendi Suður og Mið-Evrópu, Tyrklandi og í Kákasusfjöllum, en Pýreneagemsur eingöngu í Pýreneafjöllum.

## Tenglar
Bleiksmári

**Bleiksmári** (*Trifolium strictum*)

 er smárategund sem var lýst af Carl von Linné. Samkvæmt Catalogue of Life og Dyntaxa er bleiksmári í ættkvísl smára og ætt ertublóma. Tegundin er slæðingur í Sviþjóð,en dreifist ekki. Engar undirtegundir eru skráðar í Catalogue of Life.

## Myndir


File:PSM V18 D519 Trifolium strictum in diurnal and nocturnal state.jpg


## Tilvísun
Rifjasmári

***Trifolium thalii***

 er smárategund sem var lýst af Dominique Villars. *Trifolium thalii* er í ertublómaætt. Engar undirtegundir eru skráðar í Catalogue of Life.

Litningatalan er 2n = 16.

## Útbreiðsla
Rifjasmári er útbreiddur í Ölpunum yfir Dauphiné upp til Tyrol. Hann vex einnig í spænsku fjöllunum, í Pírenneafjöllum og Appenníafjöllum upp í 2400 metra hæð.

## Myndir


Trifolium thalii Atlas Alpenflora.jpg
Trifolium thalii Canillo Andorra.JPG


## Tilvísun
Listi yfir vötn á Íslandi

## Vötn yfir 10 ferkílómetra stærð

## Vötn undir 10 ferkílómetra stærð
* Litlisjór, 9.2&nbsp;km², 17 m
*Hrauneyjalón, 9.1 km²
* Kleifarvatn, 9.0&nbsp;km², >90 m
* Breiðárlón, 8&nbsp;km² ?
* Reyðarvatn, 8.3&nbsp;km²
* Hítarvatn, 7.6&nbsp;km², 24 m
*Sporðöldulón, 7.3 km²
* Miklavatn, 6.6&nbsp;km², 23 m
* Sigríðarstaðavatn, 6.2&nbsp;km²
* Laxárvatn, 6.0&nbsp;km²
*Langavatn, 5.5&nbsp;km², 36 m
* Íshólsvatn, 5.2&nbsp;km², 39 m
*Vestara-Friðmundarvatn, 5.0 km²
* Ánavatn, 4.9&nbsp;km², 24 m
*Gilsárlón, 4.5 km²
* Hlíðarvatn, 4.4&nbsp;km², 21 m
* Arnarvatn hið stóra, 4.3&nbsp;km²
* Þríhyrningsvatn, 4.3&nbsp;km², 33 m
* Hvalvatn, 4.1&nbsp;km², 160–180 m
* Másvatn, 4.0&nbsp;km², 17 m
* Fjallsárlón, 4.0&nbsp;km² ?
* Skjálftavatn, 4.0&nbsp;km², 2.5 m
* Stífluvatn, 3.9&nbsp;km², 23 m
* Fljótavatn, 3.9&nbsp;km²
* Úlfsvatn, 3.9&nbsp;km²
* Kálfborgarárvatn, 3.5&nbsp;km²
* Hraunhafnarvatn, 3.4&nbsp;km², 3 m
*Fjórðungsvatn, 3.4 km²
* Haukadalsvatn, 3.3&nbsp;km², 41 m
* Grænavatn, 3.3&nbsp;km², 14 m
* Eskihlíðarvatn, 3.3&nbsp;km², 5 m
* Ljósavatn, 3.2&nbsp;km², 35 m
*Sauðafellslón, 3.2 km²
*Langavatn, 3.1 km²
* Sandvatn, 3.0&nbsp;km², 4 m
* Ölvesvatn, 2.8&nbsp;km²
* Kýlingavötn (Kýlingar), 2.5-3.0&nbsp;km² 
* Sandvatn, 2.6&nbsp;km²
* Kvíslavatn nyrðra, 2.6&nbsp;km²
* Hraunsfjarðarvatn, 2.5&nbsp;km², 80 m
* Stóra-Viðarvatn, 2.5&nbsp;km², 20 m
* Oddastaðavatn, 2.5&nbsp;km², 18 m
* Úlfljótsvatn, 2.45&nbsp;km², 60 m
*Þiðriksvallavatn, 2.4 km²
* Frostastaðavatn, 2.3&nbsp;km², >6 m
* Laugarvatn, 2.1&nbsp;km²
* Meðalfellsvatn, 2.0&nbsp;km², 19 m
*Austara-Friðmundarvatn, 2.0 km²
* Elliðavatn, 1.8&nbsp;km², 7 m
*Háleiksvatn, 1.8&nbsp;km²
*Stóra-Eyjavatn, 1.6 km²
* Hreðavatn, 1.1&nbsp;km², 20 m
* Hafravatn, 1.01&nbsp;km², 28 m
*Langavatn, 0.5 km²
*Grænalón, 0.1 km²

## Tilvísanir

## Heimild
Pólýfónkórinn - Sönglög og Mótettur

**Sönglög og Mótettur** er geisladiskur með safni sönglaga og mótetta í flutningi Pólýfónkórsins. Um er að ræða upptökur af  tónleikum kórsins á tímabilinu 1961-1973. Stjórnandi kórsins er Ingólfur Guðbrandsson. Pólýfónfélagið gefur diskinn út og umsjón með útgáfu var í höndum Guðmundar Guðbrandssonar. Hljóðmenn Ríksútvarpsins stjórnuðu upptökum. Bjarni Rúnar Bjarnason sá um yfirfærslu í stafrænt form og lokafrágang. Fylgirit með geisladiski hannaði Jón Trausti Bjarnason. Málverk á forsíðu fylgirits er La Madonna del Magnificat eftir Sandro Botticelli (1445-1510). 

## Lagalisti
# Einum unni’ eg manninum - *Lag – texti: Íslenskt þjóðlag, íslensk þjóðvísa frá 16. öld. Raddsetning: Emil Thoroddsen. Upptaka: 1973
# Máríuvers - *Lag – texti: Páll Ísólfsson, Davíð Stefánsson. Upptaka: 1973
# Ég beið þín lengi, lengi - *Lag – texti: Páll Ísólfsson, Davíð Stefánsson. Upptaka: 1973
# Bon jour mon coeur - *Lag – texti: Orlando di Lasso, franskt miðaldakvæði. Upptaka: 1973
# It was a lover - *Lag – texti: Thomas Morley, William Shakespeare. Upptaka: 1973
# Nun fanget an - *Lag – texti: Hans Leo Hassler, þýskt ljóð frá 16. öld. Upptaka: 1973
# Zum lobe der Musik - *Lag – texti: Johannes Driessler, þýskur alþýðutexti. Upptaka: 1967
# O, crux ave - *Lag – texti: G. da Palestrina, latneskur kirkjutexti frá VI. öld. Upptaka: 1961
# Super flumina - *Lag – texti: G. da Palestrina, biblíutexti úr sálmi 136. Upptaka: 1961
# O, bone Jesu - *Lag – texti: Marco A. Ingegnieri, latnesk miskunnarbæn. Upptaka: 1968
# Von Morgens früh - *Lag - texti: Orlando di Lasso, gömul þýsk morgunbæn. Upptaka: 1962
# Heac dies - *Lag – texti: William Byrd, latneskur páskatexti. Upptaka: 1970
# Popule meus - *Lag – texti: Tomas Luis Victoria, latneskur biblíutexti. Upptaka: 1970 
# Also hat Gott - *Lag – texti: Heinrich Schütz, úr Jóhannesarguðspjalli. Upptaka: 1970
# Ich bin ein rechter - *Lag – texti: Heinrich Schütz, þýskur biblíutexti úr Jóhannesarguðspjalli. Upptaka: 1965
# Es ist erschienen - *Lag – texti: Heinrich Schütz, þýskur biblíutexti Titusarbók. Upptaka: 1970
# Verleih uns Frieden - *Lag – texti: Heinrich Schütz, þýsk friðarbæn (Da Pacem). Upptaka: 1970
# Unser Leben - *Lag – texti: Johann Bach, þýskur biblíutexti. Upptaka: 1962
# Magnificat anima mea - ''Lag – texti: Dietrich Buxtehude, latneskur biblíutexti. Upptaka: 1961 

## Um upptökur og efni
Í fylgiriti með útgáfunni er umfjöllun um upptökur og efni geisladisksins, en einnig rætt um útgáfur með verkum Pólýfónkórsins frá upphafi. Umfjöllun er um Rut Ingólfsdóttur fiðluleikara og aðkomu hennar að kórnum og fjallað um starfsemi Pólýfónfélagsins frá stofnun þess árið 2006.
Hærusmári

**Hærusmári** (*Trifolium tomentosum*) er einær tegund smára sem var lýst af Carl von Linné. Samkvæmt Catalogue of Life og Dyntaxa er hann í ættkvíslinni *[[Trifolium|smárar]]* og  ertublómaætt. Tegundin er slæðingur í Svíþjóð, en fjölgar sér ekki. Engar undirtegundir eru skráðar í Catalogue of Life.

Litningatalan er 2n = 16.

## Útbreiðsla
Hærusmári vex í kring um Miðjarðarhaf, Kanaríeyjum og suðvestur Asíu í graslendi og meðfram vegum upp í 1500 metra hæð.

## Tilvísun
Viktoríueyðimörkin

**Viktoríueyðimörkin** er stærsta eyðimörk Ástralíu. Hún er í suður- og vesturhluta landsins. Eyðimörkin er 700 kílómetra löng og 348.750 ferkílómetrar að flatarmáli. Eðlur, dingóar og lítil pokadýr eru meðal dýra þar. Ársúrkoma er frá 200 til 250 mm og runnar og smágróður þrífast því hér og þar. Viktoríueyðimörkin er strjálbýl og eru flestir íbúar þar frumbyggjar.

## Heimild
Hafravatn

**Hafravatn** er stöðuvatn í nágrenni höfuðborgarsvæðisins, staðsett rétt austan við Úlfarsfell og tilheyrir Mosfellsbæ. Vatnið er 1,02 ferkílómetri að flatarmáli og hefur mesta dýpt upp á 28 metra.  Það liggur í 76 metra hæð yfir sjávarmáli og er umkringt grónu landslagi með fjölbreyttum gönguleiðum og útivistarsvæðum. Akvegur er að Hafravatni frá Mosfellsbæ í Reykjadal og frá Reykjavík í Úlfárshverfi.

## Ár og afrennsli
Helstu vatnból Hafravants eru Seljadalsá, sem rennur í vatnið úr suðri, og Úlfarsá (Korpa) sem rennur úr því og heldur áfram norður til sjávar í gegnum Leiruvog. Hafravatn er djúpt miðað við flatarmál sitt og hefur tært og kalt vatn, svipað og fjallavötn.

## Dýralíf og gróður
Hafravatn hefur fjölbreytt lífríki, bæði ofan vatns og í því. Í vatninu lifa tegundir eins og bleikja og urriði. Bleikja étur krabbadýr í vatninu, en étur rykmý í öðrum vötnum höfuðborgarsvæðisins. Vatnið og nærliggjandi votlendi eru einnig búsvæði margra fuglategunda, þar á meðal lóuþræls, himbrima og álfta, sem sjást oft á svæðinu yfir sumartímann. Náttúran í kringum Hafravatn samanstendur af mólendi, lynggróðri og skógræktarsvæðum, en Skógræktarfélag Mosfellsbæjar hefur á undanförnum áratugum gróðursett tré á svæðinu til að stuðla að landgræðslu.

## Saga og mannvistir
Nafnið Hafravatn gæti átt rætur að rekja til búskapar eða náttúrulegra eiginleika vatnsins, þó ekki sé vitað með vissu hvers vegna það hefur fengið þetta heiti. Vatnið hefur verið notað í gegnum aldirnar fyrir veiði og afþreyingu. Í kringum vatnið eru nokkrir sumarbústaðir sem nýttir eru til útivistar. Flestir þeirra eru á suður- og austurbakka vatnsins. Engin stór mannvirki standa við vatnið, en svæðið hefur verið vinsælt fyrir útilegur og náttúruupplifun.

### Afþereying
Hafravatn er vinsælt meðal veiðimanna og hefur löngum verið veitt í því. Mest veiðist af bleikju og urriða. Veiðileyfi eru nauðsynleg frá Stangaveiðifélagi Reykjavíkur, og félagið hefur sett reglur um veiði til að viðhalda vistkerfi vatnsins. Svæðið í kringum Hafravatn er einnig vinsælt fyrir gönguferðir og hentar vel fyrir fjölskyldur og útivistarfólk. Helstu gönguleiðir tengjast meðal annars Úlfarsfelli, þar sem merktar gönguleiðir bjóða upp á útsýni yfir höfuðborgarsvæðið og nágrenni. Auk gönguferða hafa verið stundaðar ýmsar vatnaíþróttir á Hafravatni, þar á meðal bátsferðir, vatnaskíði og svifflug. Mosfellsbær hefur lagt áherslu á að vernda náttúrulegt umhverfi Hafravatns en á sama tíma gera svæðið aðgengilegt til útivistar.

Á síðustu árum hafa verið gerðar tillögur um að bæta aðgengi að vatninu, þar á meðal með uppbyggingu á göngustígum og mögulegum áningarstöðum fyrir ferðamenn og útivistarfólk.

## Tilvísanir
Arkhangelsk

**Arkhangelsk** (rússneska: Арха́нгельск) er borg í norðvestur-Rússlandi og höfuðstaður Arkangelsk-fylkis. Borgin liggur á bökkum árinnar Dvína við Hvítahaf. Íbúar voru 348.783 árið 2010 en voru 415.921 árið 1989. Borgin þjónaði mikilvægu hlutverki í báðum heimstyrjöldum í að flytja vistir til bandamanna. Meðalhiti er  um -13 gráður í janúar en +16 í júlí. Mikilvæg höfn er í borginni og hægt er að halda henni opinni allt árið með ísbrjótum.

## Heimild
Yorkshire Dales-þjóðgarðurinn

**Yorkshire Dales-þjóðgarðurinn** er þjóðgarður við Pennínafjöll í Norður-Yorkshire, Englandi, sem var stofnaður árið 1954. Svæðið samansstendur af hæðum og dölum (kallaðir dale). Stærð þjóðgarðsins er 2.178 km2 og er hæsti punkturinn 736 metrar (Whernside). Eitt mesta hellasvæði á Englandi er í Yorkshire Dales. Um 20.000 manns búa innan þjóðgarðsins sem var stækkaður árið 2016 um 24%. Rétt vestur af þjóðgarðinum er þjóðgarðurinn Lake District.

## Heimild
Between Mountains

**Between Mountains** er hljómsveit sem sigraði Músíktilraunir í apríl 2017.

## Saga
Hljómsveitin var stofnuð í mars 2017 af Kötlu Vigdísi Vernharðsdóttur frá Suðureyri í Súgandafirði og Ásrósu Helgu Guðmundsdóttur frá Núpi í Dýrafirði. Katla söng, samdi lögin og textana og spilaði á hljómborð og Ásrós söng og spilaði á xylófón og harmónikku.

Þann 25. október 2019 birtist á *Between Mountains* Facebook síðunni að hljómsveitin myndi ekki starfa áfram sem dúett:

Síðan þá hefur Katla haldið áfram að koma fram undir nafninu *Between Mountains*.

## Tenglar
* Between Mountains Facebook síða
* Between Mountains vefsíða 

## Tilvísanir
Hérasmári

***Hérasmári*** , eða **Trifolium arvense**,  er einær smári ættaður úr Evrópu. Hann vex í mestallri Evrópu, nema á heimskautasvæðum, og vesturhluta Asíu, á sléttum eða miðfjalla búsvæðum upp í 1600 metra hæð. Þar vex hann í þurrum, sendnum jarðvegi, bæði basískum og alkalískum, yfirleitt í útjaðri akra, auðnum, vegköntum, og sandöldum, og tilfallandi á vínekrum og ávaxtagörðum þegar þeir eru ekki vökvaðir.

## Lýsing
Þetta er smávaxin, upprétt, einær, sjaldan tvíær jurt, 10 til 40 sm há. Eins og allir smárar er hann með blöðin skift í þrjú smáblöð, sem eru grönn, 1 til 2 sm löng og 3 til 5 mm breið, og stundum með smá hár á kantinum og fín sagtennt. Smáblöðin eru með stuttann blaðstilk neðst, oft rauðmenguð í endann. Blómin eru í þéttri blómskipan 2 til 3 sm langri og 1 til 1,5 sm breiðri; hvert blóm er 4 til 5 mm langt, hvít yfir í bleiklit, sérstaklega áberandi eru hvít hár úr enda bikarblaðanna fimm, sem eru mun stærri en krónublöðin. Þessi hæring ásamt lögunar blómanna er ástæða almenna heitisins. Frjóvgun er með býflugum, eða með sjálffrævun, þar sem jurtin er tvíkynja, og blómgunartíminn er frá miðju vori fram á síðsumar. 

## Ræktun og nytjar
Eins og flestar belgjurtir, bindur hann köfnunarefni, sem gerir hann verðmætan á svæðum með lítilli frjósemi jarðvegs vegna áburðaráhrifa hans. Hann er einnig beitarplanta geita og kinda.

Hann hefur verið fluttur til Norður Ameríku, þar sem hann er sumsstaðar ágeng tegund.

Vísindamenn hjá AgResearch í Nýja Sjálandi hafa notað erfðatækni(genetic modification) til að taka stakt gen úr *Trifolium arvense* og setja það í venjulegan hvítsmára, *[[Trifolium repens]]*.Erfðabreytti smárinn gæti dregið úr gasmyndun hjá búfé og dregið þannig úr metan "útblæstri". Slepping erfðabreytta smárans er áætluð um 2025.

## Ytri tenglar
*Den virtuella floran - Hérasmári
*Harklöver i Carl Lindman, *Bilder ur Nordens flora* (andra upplagan, Wahlström och Widstrand, Stockholm 1917–1926)

## Tilvísanir
* Flore des Hautes-Alpes 
* HYPPA  
* Quattrofolium
Hólmsheiði (fangelsi)

**Hólmsheiði** er fangelsi sem var tekið í notkun 10. júní árið 2016. Lögð var áhersla á "mannúðlega hönnun" við bygginguna. Ekki hafði verið gagngert byggt fangelsi á Íslandi síðan Hegningarhúsið árið 1874. (Litla-Hraun er umbreyttur spítali og Síðumúlafangelsið var byggt sem bílageymsla).

52 afplánunarpláss eru á Hólmsheiði og 4 gæsluvarðhaldspláss fyrir einangurn. Áherslur eru langtímavistun kvenna, gæsluvarðhald og einangrunarvist karla. Langtímavistun fyrir karla er ekki til staðar.
Gullsmári

***Gullsmári***, eða **Trifolium aureum**, er tegund af smára sem vex um mestalla Evrasíu.

Gullsmári er smávaxin, upprétt tvíær jurt, 10 til 30 sm há. Eins og allir smárar er hann með blöðin skift í þrjú smáblöð, sem eru 15 til 25 mm löng og 6 til 9 mm breið. Gul blómin eru í smáum, aflangt rúnnuðum blómskipunum 12 til 20 mm í þvermál, á enda stönguls. Eftir því sem þau eldast, verða blómin brún og pappírskennd. Fræbelgurinn er yfirleitt með tvö fræ.

Hinn náskyldi *[[Engjasmári]]* (Trifolium campestre) er áþekkur, en lægri, breiðari, og með smærri blöð og blóm. Mið smáblaðið á honum er líka á stuttum legg.

## Ræktun og nytjar
Gullsmári er algengur í Evrópu, og vex vel í snauðum óröskuðum jarðvegi. Þó að hann hafi líklega gott næringargildi, þá eru fjölærar jurtir hentugri sem beitarplöntur.

## Útbreiðsla
*Trifolium aureum* er er upprunalegur um **[[Evrópa|Evrópu]]** (í Rússlandi er það líka norður Kákasus og vestur Síbería; á Spáni eingöngu í norðaustri; og í Evrópuhluta Úkraínu, líka Krímskagi);  vestur og norður **[[Asía]]** og **[[Miðausturlönd]]** (í Armeníu; Azerbaijan; Georgíu; norður Íran; Líbanon; og Tyrkland); og **[[Afríka]]** (eingöngu Kanaríeyjar).

*Trifolium aureum* er víða orðinn ílendur í Norður Ameríku: hann var fyrst fluttur inn til U.S. (í Pennsylvania) um 1800, þar sem hann finnst í vestur (jafnvel norður til Alaska) og austur héruðum landsins, en ekki því miðju og ekki í mestöllum suður hðéruðunum. Hann finnst nú einig í Kanada í öllum suðurhéruðunum (Manitoba þó hugsanlega undanskilið).

## Bókmenntir
* 

## Tilvísanir

## Ytri tenglar
* Jepson Manual Treatment - ''Trifolium aureum''
* Washington Burke Museum 
* ''Trifolium aureum'' - Photo gallery
* Den virtuella floran - Gullklöver
* Gullklöver i Carl Lindman, *Bilder ur Nordens flora* (andra upplagan, Wahlström och Widstrand, Stockholm 1917–1926)
Tvíburasmári

***Trifolium bocconei*** er smári sem var lýst af Gaetano Savi. Engar undirtegundir eru skráðar í Catalogue of Life.

## Útbreiðsla
Þetta er sjaldgæf tegund sem finnst í vestur og S-Evrópu, NV Afríku, SV-Asíu, Macaronesia. Vex helst í graslendi. 

## Myndir


Trif bocconei002ss.JPG
Trif bocconei003.JPG
Trif bocconei014.JPG
Trif bocconei33.JPG


## Viðbótarlesning
#  	Greuter, W. et al. (Eds.) (1989) Med-Checklist Vol. 4 (published)
#       Zohary, M. & Heller, D. (1984) The Genus Trifolium. Jerusalem.
#	Heywood, V.H. & Ball, P.W. (1968) Leguminosae. In: Flora Europaea Vol. 2. ed. Tutin, T.G. et al.
#	Savi, C.G. (1808) Atti Accad. Ital. (Firenze) Vol. 1
#	Le Sueur, F. (1984) Flora of Jersey. Societe Jeriaise, Jersey.
#	Cheffings, C. (2004) New Plt. Status Lists for G.B. BSBI News 95: 36-43.
#	Stace, C. (1991) New Flora of the British Isles. Cambridge Univ. Press

## Tilvísun
Músasmári

***Músasmári***, eða **Trifolium dubium**, er einær smárategund. Þessi tegund er almennt talin hin eiginlega írska shamrock.

Hann er innfæddur í Evrópu, en finnst víða um heim sem innflutt tegund.

Þetta er líklega allotetraploid með ltningatöluna 2n=32 sem hefur komið fram við blöndun *[[Trifolium campestre]]* við *[[Trifolium micranthum|T. micranthum]]*.

## Myndir

File:TrifoliumDubium-bloem-hr.jpg
File:Trif dubium210ss.JPG
File:Trif dubium204ss.JPG
File:Trifolium dubium001.JPG
File:Trifolium_dubium.jpg


## Tilvísanir

## Ytri tenglar
*Jepson Manual Treatment
*Washington Burke Museum 
* Den virtuella floran
Fagursmári

***Trifolium dasyphyllum*** er amerískur smári sem var lýst af John Torrey og Asa Gray. *Trifolium dasyphyllum* er í ertublómaætt.

## Undirtegundir

Tegundin skiftist í eftirfarandi undirtegundir:

* *T. d. anemophilum*
* *T. d. dasyphyllum*
* *T. d. uintense*

## Tilvísun
Kúluvarp

**Kúluvarp** er grein frjálsra íþrótta þar sem markmiðið er að varpa kúlu eins langt og maður getur. Karlakúlan er 7,26 kg (16 pund) og kvennakúlan er 4 kg.

## Helstu met

**Met utanhúss:**

**Met innanhúss:**

## Tilvísanir
Hello Internet

__FORCETOC__

***Hello Internet*** er hljóðnetvarp hýst af YouTube stjörnunum CGP Grey og Brady Haran. Það var fyrst gefið út árið 2014 og hefur nú að geyma áttatíu og sjö þætti, ásamt einum bónusþætti og einum þætti sem var aðeins gefinn út sem hljómplata.  Grey tilkynnti 600.000 til 900.000 niðurhöl fyrir hvern þátt í ágúst 2017.
 
Netvarpið inniheldur umræður sem lúta að lífi þeirra sem YouTube stjörnum, viðfangsefni nýjustu myndbanda þeirra ásamt áhugamálum þeirra og persónulegu áliti á ýmsum málefnum. Dæmigerð málefni innihalda kvikmynda- og sjónvarpsþáttargagngrýni, umræðu um flugslys, fánafræði, framtíðarfræði, og muninn á persónuleikum Greys og Harans.  Hlustendur geta rætt netvarpið á persónulegu subredditi CGP Greys eða á Hello Internet subredditinu. Hver þáttur byrjar vanalega með skoðunum Greys og Harans við slíkum athugasemdum. Netvarpið hefur opinberan fána að nafni "Nail & Gear".

## Móttaka
Netvarpið náði að hámarki #1 sæti á netvarpsvinsældarlista iTunes í Ástralíu, Bandaríkjunum, Bretlandi, Kanada, Þýskalandi. Það var valið sem eitt af bestu nýju netvörpum ársins 2014 af Apple. Fréttablaðið *[[The Guardian]]* taldi netvarpið eitt af þeim 50 bestu ársins 2016, og nefndi þátt 66 ("A Classic Episode") þátt ársins.

## Verðlaun
* Brady Haran - Útvarps- og netvarpsmeistari Radio Times árið 2017 - Sigur.

## Tilvísanir

## Tenglar
*Opinber vefsíða netvarpsins
Múrmansk

**Múrmansk** (rússneska: Му́рманск) er hafnarborg á Kólaskaga og höfuðborg í Múrmansk-fylki í norðvestur- Rússlandi, nálægt norsku og finnsku landamærunum. Borgarbúar voru tæp 300.000 árið 2014 en íbúum hefur stórfækkað á síðustu 30 árum og íbúar árið 1989 voru u.þ.b. 468.000. Borgin er þó sú fjölmennasta norðan við heimskautsbaug. 

Borgin á rætur að rekja til fyrri heimstyrjaldar þegar lestarteinar voru lagðir þangað í þeim tilgangi að flytja vörur sjóleiðis. Árið 1916 er talið stofnár borgarinnar. Árin 1918-1920 í rússnesku borgarastyrjöldinni voru bandamenn og hvítliðar með yfirráð yfir borginni. Í síðari heimsstyrjöldinni var borgin mikilvæg fyrir vöruflutninga til Sovétríkjanna þegar aðrar leiðir voru lokaðar. Skipalestir fóru reglulega til borgarinnar. Þjóðverjar sem voru á finnsku landsvæði gerðu stórfellda árás á borgina en andspyrna og harður vetur ráku þá á brott aftur.

Akureyri er vinabær Múrmansk.

Heiti; -sk er almennt slavneskt viðskeiti sem notað er til að setja saman bæjarheiti en Múrman er afbökun af Norðmaður / Norman enda bærinn byggður á Norðmannaströnd.

## Heimild
Brecon Beacons-þjóðgarðurinn

**Brecon Beacons-þjóðgarðurinn** (velska: *Parc Cenedlaethol Bannau Brycheinio*g) er einn af þremur þjóðgörðum í Wales. Hann var stofnaður árið 1957 og er 1.340 km2 að stærð. Svæðið er hæðótt og fjöllótt en hæsti punkturinn er  er tæpir 900 metrar í Brecon Beacons-fjöllum.

## Heimild